《雨》
宋代·张侃

今日天欲雨，农家名分龙。雨意或羞涩，沾润限西东。

入夏雨已多，颇觉支体慵。轻烟苒苒绿，夕照微微红。

不奈勃姑语，呼雨云满空。乍晴丝捲轴，复闇花无踪。

良辰偶孤负，土脉方丰融。屈指是新秋，细听邻杵舂。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。